Užívanie liekov pri dojčení
Dobrý deň, chcem sa opýtať či môžem užiť od bolesti paralen a valetol keď kojím 2 mesačne dieťa ďakujem za odpoveď.
Dobrý deň.
Ďakujeme za Vašu otázku.
Kvôli chýbajúcim relevantným údajom o účinku kombinácie paracetamolu, propyfenazónu a kofeínu na dojčatá sa neodporúča v období dojčenia užívať liek Valetol. Pred podávaním kombinovaných liekov je potrebné dať prednosť liečbe jednozložkovými liekmi so známym účinkom, ktoré sú pre dojčiace ženy vhodnejšie. Liekom voľny je v tomto prípade práve Paralen, prípadne iný liek s obsahom paracetamolu (Panadol, Medipyrin).
Prajem pekný zvyšok dňa.
S pozdravom
Mgr. Barbora Bičanovská